**ՇՆՈՐՀԱՎՈՐԱԿԱՆ ՈՒՂԵՐՁ**

Այսօր՝ սեպտեմբերի 14-ը, ոչ պաշտոնապես կարելի է համարել «սեպտեմբերի 1»:

Սիրելի՛ մանկավարժներ, ուսումնական հաստատությունների աշխատակիցներ, շնորհավորում եմ բոլորիդ ուսումնական տարվա մեկնարկի կապակցությամբ և մաղթում, որ պատվով կատարեք այս բարդ ժամանակահատվածում ձեր առաքելությունը:

Սիրելի՛ առաջին դասարանցիներ, այսօր ոչ հանդիսավոր հնչելու է առաջին զանգը, մաղթում եմ ձեզ կանաչ ճանապարհ ուսումնառության ողջ ընթացքում, եղեք ուշիմ, խոհեմ, հավատացեք ձեր ուժերին և պատրաստ եղեք կրելու այս երկրի արժանավոր զավակներ դառնալու ողջ պատասխանատվությունը:

Չնայած այս տարի օրը չի առանձնանում տոնականությամբ, սակայն վստահ եմ, որ տոնը մեր սրտերում և գիտակցության մեջ է։

Կրթությունը մշտապես մեզ համար մեծագույն արժեք է եղել, և ոչ մի համավարակ չի կարող խոչընդոտել կրթվելու մեր ցանկությանը։

Վստահ եմ, որ այս տարի էլ արձանագրելու եք բազմաթիվ հաջողություններ՝ բարձր պահելով մեր համայնքի անունը։

Բարի երթ բոլորիդ։

**ՀԱՄԱՅՆՔԻ ՂԵԿԱՎԱՐ` ՀԱԿՈԲ ՇԱՀԳԱԼԴՅԱՆ**